ตำรวจบุรีรัมย์ ใช้เวลาว่างพักเที่ยง-หลังเลิกงาน ทำริบบิ้นดำแจก ปชช.
ตำรวจบุรีรัมย์ ใช้เวลาว่างช่วงพักกลางวัน-หลังเลิกงาน ทำริบบิ้นโบสีดำไว้ทุกข์ แจกจ่ายข้าราชการตำรวจ และปชช.ที่มาติดต่อราชการฟรีนำติดแทนเสื้อสีดำที่ขาดตลาดเพื่อแสดงความไว้อาลัยแด่ พระบาทสมเด็จพระปรมินทรมหาภูมิพลอดุลยเดช,เมื่อวันที่ 19 ต.ค.59 พล.ต.ต.ฉัตรวรรษ แสงเพชร ผบก.ภ.จว.บุรีรัมย์ พร้อมข้าราชการตำรวจฝ่ายอำนวยการตำรวจภูธรจังหวัดบุรีรัมย์ ร่วมกันจัดทำเข็มกลัดริบบิ้นและโบสีดำไว้อาลัย เพื่อแจกจ่ายให้กับข้าราชการตำรวจในสังกัดและประชาชนที่มาติดต่อราชการ รวมถึงประชาชนทั่วไป เพื่อนำไปติดไว้ที่บริเวณแขนเสื้อด้านซ้ายสำหรับร่วมไว้ทุกข์และแสดงความไว้อาลัยแด่พระบาทสมเด็จพระปรมินทรมหาภูมิพลอดุลยเดช แทนการสวมใส่เสื้อสีดำ หรือสำหรับคนที่ไม่มีเสื้อสีดำสวมใส่เนื่องจากเสื้อสีดำขณะนี้กำลังขาดตลาดและมีราคาสูงอยู่,พล.ต.ต.ฉัตรวรรษ เปิดเผยว่า ภายหลังที่พระบาทสมเด็จพระปรมินทรมหาภูมิพลอดุลยเดชเสด็จสวรรคต เมื่อวันที่ 13 ตุลาคม 2559 ที่ผ่านมา พสกนิกรทุกหมู่เหล่าต่างเศร้าโศกเสียใจ จึงได้แสดงความอาลัยโดยการหาซื้อเสื้อสีดำมาสวมใส่ กระทั่งขณะนี้เสื้อสีดำขาดตลาดและเริ่มมีราคาแพงขึ้นจากปกติ,จึงได้มอบหมายให้เจ้าหน้าที่ตำรวจ ในส่วนฝ่ายอำนวยการตำรวจภูธรจังหวัดบุรีรัมย์ รวมถึงข้าราชการตำรวจในสังกัดทั้ง 34 สถานี ได้ใช้เวลาว่างในช่วงพักกลางวัน หรือหลังเลิกงานร่วมกันจัดทำเข็มกลัดริบบิ้นและโบสีดำไว้อาลัย สำหรับแจกจ่ายให้กับข้าราชการ และประชาชนที่เดินทางมาติดต่อราชการ ทั้งผู้ที่มีเสื้อสีดำอยู่แล้วและผู้ที่ไม่มีเสื้อสีดำสวมใส่ ได้นำไปติดที่แขนซ้ายของเสื้อตัวอื่นที่เป็นสีไม่ฉูดฉาดมากนักที่มีอยู่ พล.ต.ต.ฉัตรวรรษ กล่าว,พล.ต.ต.ฉัตรวรรษ ทั้งนี้ก็เพื่อไว้สวมใส่สำหรับไว้ทุกข์ ในโอกาสเดินทางไปร่วมงานต่างๆ หรือใช้สวมใส่ไปทำงาน ทำกิจวัตรประจำวัน ตลอดช่วงเวลาแห่งการแสดงความไว้อาลัยแด่พระบาทสมเด็จพระปรมินทรมหาภูมิพลอดุลยเดช ซึ่งยังเป็นการรำลึกถึงพระมหากรุณาธิคุณของพระองค์ท่านอย่างหาที่สุดมิได้
ตำรวจบุรีรัมย์ ใช้เวลาว่างช่วงพักกลางวัน-หลังเลิกงาน ทำริบบิ้นโบสีดำไว้ทุกข์ แจกจ่ายข้าราชการตำรวจ และปชช.ที่มาติดต่อราชการฟรีนำติดแทนเสื้อสีดำที่ขาดตลาดเพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ในหลวง รัชกาลที่ 9,พระราชกรณียกิจ,พระราชประวัติในหลวง,ประวัติในหลวง,พระราชดำรัส,ทำดีเพื่อพ่อ,แจกประชาชน,แจกตำรวจ,ทำดีถวายในหลวง,บุรีรัมย์,โบริบบิ้น